open-index/open-wikipedia-markdown huggingface dataset:
Μετρό Σιγκαπούρης

thumb|right|Το μετρό της Σιγκαπούρης.
Το **Μετρό Σιγκαπούρης** (κινέζικα: 大众快速交通o, ευρύτερα γνωστό ως: 地铁 ταμίλ: சிங்கை துரிதக் கடவு ரயில்) είναι το κύριο σιδηροδρομικό σύστημα μεταφορών στη Σιγκαπούρη και φτάνει σε πολλά μέρη στην πόλη-κράτος. Το πρώτο τμήμα του μετρό, μεταξύ των σταθμών Yio Chu Kang και Toa Payoh, άνοιξε στις 7 Νοεμβρίου 1987, με μήκος τότε στα 6 χιλιόμετρα και με 5 σταθμούς κατά μήκος μίας γραμμής, και είναι το δεύτερο παλαιότερο της νοτιοδυτικής Ασίας, μετά το μετρό της Μανίλας. Το σύστημα έχει αναπτυχθεί ραγδαία με σκοπό την ανάπτυξη ενός σιδηροδρομικού δικτύου ως κεντρικό άξονα των δημοσίων συγκοινωνιών στη Σιγκαπούρη. Το 2012 μετέφερε 2,649 εκατομμύρια επιβάτες, δηλαδή το 76% όσων μετέφεραν τα λεωφορεία την ίδια χρονική περίοδο.

## Προδιαγραφές
Το μετρό της Σιγκαπούρης είναι πλήρως αυτόματης λειτουργίας και μάλιστα είναι το μεγαλύτερο σε μήκος αυτόματο μετρό παγκοσμίως. Όλοι οι σταθμοί φέρουν πόρτες αυτόματου ανοίγματος στις αποβάθρες, ασύρματο δίκτυο Wi-Fi, ανελκυστήρες, κλιματισμό και πρόσβαση για τους ΑΜΕΑ. Μεγάλο μέρος των παλαιότερων γραμμών και σταθμών είναι υπέργειοι (τύπου γέφυρας), με ένα μικρό ποσοστό επιφανειακά. Οι νεότερες γραμμές είναι συνηθέστερα υπόγειες και περιλαμβάνουν κάποιες από τις μεγαλύτερες συνεχείς σήραγγες παγκοσμίως. Ορισμένοι υπόγειοι σταθμοί σταθμοί του μετρό έχουν κατασκευαστεί, παράλληλα, και ως υπόγεια καταφύγια, υπό την αρμοδιότητα της Δύναμης Πολιτικής Άμυνας (Προστασίας) της Σιγκαπούρης, και είναι μεγάλου βάθους, με ενισχύσεις σκληρού τσιμέντου και εξωτερικές πόρτες από ενισχυμένο χάλυβα, προκειμένου να μπορούν να αντέξουν σε αεροπορικές και χημικές επιθέσεις.

## Επεκτάσεις
Σήμερα, το μετρό της Σιγκαπούρης έχει 6 γραμμές και 134 σταθμούς (οι 30 από αυτούς είναι κομβικοί). Το συνολικό του μήκος είναι 231 χιλιόμετρα και έχει σιδηροδρομικές γραμμές κανονικού εύρους. Οι σιδηροδρομικές γραμμές έχουν χτιστεί από την Αρχή Χερσαίων Μεταφορών, ένα τμήμα της κυβέρνησης της Σιγκαπούρης, που αποδίδεται στην εταιρία και SBS Transit Corporation να λειτουργήσει το σύστημα. Το συνολικό σύστημα της Σιγκαπούρης έχει επίσης ταξί και λεωφορεία, έτσι ώστε να υπάρχει πλήρης ενοποίηση των δημοσίων συγκοινωνιών.

Επί του παρόντος, κατασκευάζονται και νέες επεκτάσεις των σημερινών γραμμών, καθώς και 3 εντελώς νέες γραμμές, και το συνολικό του μήκος αναμένεται να φτάσει τα 450 χιλιόμετρα έως το 2040.

## Γραμμές

## Δείτε επίσης
* Κατάλογος μετρό του κόσμου

## Παραπομπές


## Βιβλιογραφία
*
*
*
*
*
*

## Εξωτερικοί σύνδεσμοι

*
*
*

Σιγκαπουρη
Μετρο
Κατάλογος σταθμών Μετρό Αθήνας

Το Μετρό της Αθήνας είναι σύστημα μητροπολιτικού σιδηροδρόμου, το οποίο εξυπηρετεί την ελληνική πρωτεύουσα, καθώς και περιοχές της Ανατολικής Αττικής. Σήμερα διαθέτει 66 σταθμούς σε τρεις γραμμές.

## Γραμμές

## Σταθμοί

## Σταθμοί υπό κατασκευή

## Δείτε επίσης
* Κατάλογος σταθμών Μετρό Θεσσαλονίκης

## Σημειώσεις

## Παραπομπές



Κατηγορία:Κατάλογοι που αφορούν την Κοινωνία
Κατηγορία:Μετρό Αθήνας
Αλέξα Νενάντοβιτς

Ο **Αλέξα Νενάντοβιτς** (*[[Σερβική γλώσσα|σερβικά :]] Алекса Ненадовић*) (Μπρανκοβίνα 1749 - Βάλιεβο 23 Ιανουαρίου 1804) , ήταν Σέρβος Κνέζης - προύχοντας της Ταμνάρα - Ποσαβίνα στην περιοχή του Βάλιεβο της τότε Οθωμανικής Αυτοκρατορίας, σήμερα Σερβία. 

Αδελφός του Αλέξα ήταν ο Γιάκοβ Νενάντοβιτς από τους πρωτεργάτες της πρώτης Σερβικής εξέγερσης και πρωθυπουργός. Γιοι του ήταν ο Ματέια Νενάντοβιτς , ιερωμένος αγωνιστής της πρώτης σερβικής επανάστασης και πρώτος πρωθυπουργός της  Σερβίας, και ο Σίμα Νενάντοβιτς αγωνιστής της δεύτερης σερβικής ανάστασης. 

Ο Αλέξα είχε εμπορική συνεργασία με τον Χατζή Μουσταφά Πασά βεζίρη του Πασαλικίου του Βελιγραδίου, συνεργασία είχε και με τον Πέτρο Ίτσκο που του έσωσε και την ζωή όταν χρειάστηκε. Το καλοκαίρι του 1797 ο σουλτάνος διόρισε τον Μουσταφά πασά στη θέση του Μπεηλέρμπεη της Ρωμυλίας και έφυγε από τη Σερβία για την Φιλιππούπολη για την καταπολέμηση του Πασβάτζογλου. Κατά τη διάρκεια της απουσίας του Μουσταφά Πασά οι δυνάμεις της Πασβάτζογλου μαζί με γενίτσαρους κατέλαβαν το Ποζάρεβατς και πολιόρκησαν το φρούριο του Βελιγραδίου. Στα τέλη του Νοέμβρη του 1797 Ο Αλέξα Νενάντοβιτς μαζί με άλλους Κνέζες από το Βάλιεβο, τον Ίλια Birčanin και τον Νίκολα Grbović, έφεραν τις δυνάμεις τους στο Βελιγράδι και πολιορκούσαν τους γενίτσαρους που υποχώρησαν στο Σμεντέρεβο.

Συνελήφθη από τους γενίτσαρους μαζί με άλλους Κνέζες- ιερείς και προύχοντες των Σέρβων κι αποκεφαλίστηκε στο Βάλιεβο τον Ιανουάριο του 1804. Τα κεφάλιαα των θυμάτων στήθηκαν στην πλατεία της πόλης για παραδειγματισμό. Η ενέργεια αυτή των γενίτσαρων έμεινε γνωστή στην ιστορία σαν Η Σφαγή των Κνέζων και πυροδότησε την Πρώτη Σερβική Επανάσταση. 

## Πηγές
* Βλαντιμίρ Τσόροβιτς, (1997), *[http://www.rastko.rs/rastko-bl/istorija/corovic/istorija/7_2_l.html Istorija srpskog naroda]*, Ars Libri

## Παραπομπές


Κατηγορία:Αγωνιστές της Α΄ Σερβικής εξέγερσης
Ειρήνη του Ίτσκου

Η **Ειρήνη του Ίτσκου** (*[[Σερβική γλώσσα|σερβικά]]: Ичков мир*) είναι μια συνθήκη του 1806 που ονομάστηκε έτσι από τον Πέτρο Ίτσκο που διαπραγματεύτηκε τη συνθήκη εκ μέρους των επαναστατημένων Σέρβων και της Οθωμανικής Αυτοκρατορίας. Ο Ίτσκος είχε σταλεί στην υψηλή πύλη σαν πληρεξούσιος των εκπροσώπων του Σερβικού λαού Καραγιώργη και Μλάντεν Μιλοβάνοβιτς.

Οι όροι της συνθήκης ήταν ότι οι Σέρβοι θα δίνουν φόρο υποτέλειας στην πύλη, η πύλη θα στέλνει στη Σερβία ανώτατους κρατικούς λειτουργούς, οι σέρβοι δεσμεύονται να ακολουθούν τις αυτοκρατορικές εντολές κι οι Σέρβοι αναλαμβάνουν να εκδιώξουν τους γενίτσαρους από τη Σερβία και αναλαμβάνουν με ντόπιο πληθυσμό τη φύλαξη των συνόρων.

Ο Ίτσκος πήγε στην Κωνσταντινούπολη τον Ιούλιο του 1806 κι συνάντησε αρχικά τον Πατριάρχη Καλλίνικο, του ζήτησε να διαπραγματευτεί με την υψηλή πύλη όπως κι έγινε. Χρησιμοποίησε επιδέξια την ήττα του τουρκικού στρατού στο Ντέλιγκραντ τον Αύγουστο του 1806. Στη συνέχεια, μια κρίση στις σχέσεις μεταξύ της Ρωσίας και της Οθωμανικής Αυτοκρατορίας ανάγκασε την υψηλή πύλη να δώσει τις απαιτούμενες παραχωρήσεις.

Τον Σεπτέμβριο του 1806 έχοντας την αυτοκρατορική έγκριση της συνθήκης επέστρεψε στη Σερβία. Τον Οκτώβριο του ίδιου έτους στη συνέλευση των επαναστατημένων Σέρβων στο Σμεντέρεβο εγκρίθηκε η συνθήκη και ο Ίτσκος γύρισε πίσω στην Κωνσταντινούπολη για τη δημιουργία και υπογραφή των τελικών όρων της ειρήνης.

Τον Ιανουάριο του 1807 η υψηλή πύλη υιοθετεί τη συνθήκη του Ίτσκου, αλλά οι Σέρβοι έχουν επιτεθεί και καταλάβει το Βελιγράδι, συμμάχησαν με τους Ρώσους και απέρριψαν τη συνθήκη που παρ'όλα αυτά είχε υπογραφεί. 

Το 1815 ο Μίλος Ομπρένοβιτς κατά τη Δεύτερη Σερβική Εξέγερση και τις διαπραγματεύσεις με τον Μάρα Αλή Πασά, επικαλέστηκε την ειρήνη του Ίτσκου και ζήτησε να εφαρμοστούν οι όροι της που ως τότε δεν είχαν εφαρμοστεί.

Με τους όρους της ειρήνης διεξήχθησαν μετά το 1815 διαπραγματεύσεις μεταξύ της Σερβίας και της Τουρκίας, καθώς και ανάμεσα στη Ρωσία και την Τουρκία για την οικοδόμηση ενός αυτόνομου κράτους της Σερβίας. Βάση αυτής της συνθήκης έγιναν και αυτές του 1830 και του 1833.

## Πηγές
* С. Новаковић: *Ичков мир. Покушај непосредног измирења Србије и Турске 1896—1987 год.* Глас Српска краљева академија, 1903 
* М. Гавриловић: Ичков мир, Српски књижевни гласник 1903, књига -{IX}-, бр. 2;
* Ћоровић, Владимир (1997), *[http://www.rastko.rs/rastko-bl/istorija/corovic/istorija/index_l.html Историја српског народа]*.
* Текст Васо Чубриловић у Енциклопедија Југославије ЈЛЗ 1988. том 5. стр 479.

Κατηγορία:Πρώτη Σερβική εξέγερση
Κατηγορία:Συνθήκες της Σερβίας
Κατηγορία:Συνθήκες της Οθωμανικής Αυτοκρατορίας
Ανάλυση ενεργοποίησης νετρονίων

Η **ανάλυση ενεργοποίησης νετρονίων** είναι ραδιομετρική μέθοδος ποσοτικής χημικής ανάλυσης που χρησιμοποιείται για ανάλυση ίχνους κεραμεικής και λίθινων τεχνέργων, εφαρμόσιμη και σε μεταλλικά τέχνεργα. 

Αν και η τεχνική είναι μη καταστροφική, κατά διαδικασία χρησιμοποιούνται δείγματα και όχι πλήρη τέχνεργα εξαιτίας της ραδιενεργού δραστηριότητας. 

Τα δείγματα στερεάς μορφής (100 mg για την κεραμεική) εκτίθενται σε κατάλληλη πηγή εκπομπής νετρονίων, η οποία μετατρέπει σταθερά ισότοπα σε ραδιοϊσότοπα του ίδιου στοιχείου. Κατά την διαδικασία πολλά από τα ραδιοϊσότοπα εκπέμπουν ακτίνες γάμμα με χαρακτηριστικές ενέργειες. 

Μετά την ακτινοβόληση, το φάσμα ενεργειών των ακτίνων γάμμα από κάθε δείγμα μετρείται ξεχωριστά με ειδικό ανιχνευτή. Το διακριτά ισότοπα στοιχείων ταυτίζονται εξαιτίας των χαρακτηριστικών ενεργειών τους με εντάσεις ανάλογες προς τις ποσότητες των υλικών που χρησιμοποιήθηκαν. Η σύγκριση με φάσματα παρόμοιων βαθμονομημένων προτύπων δίνει τη δυνατότητα υπολογισμού της ηλικίας των τεχνέργων. 

## Σημειώσεις και παραπομπές


## Βιβλιογραφία
* Shaw Ian & Robert Jameson, 1999, *A Dictionary of Archaeology*, Blackwell Publishers Ltd, 424.
* Parry S.J. 1991, *Activation spectrometry in chemical analysis*, New York.
* Perlman I. and F. Asaro: 'Pottery analysis by neutron activation', *Archaeometry* 11 (1969), 21–52.

## Εξωτερικοί σύνδεσμοι
* Neutron Activation Analysis - Analytical Chemistry Group  
* NAA – University of Wisconsin Nuclear Reactor
* NAA – University of Missouri-Columbia, Research Reactor Center 
* NAA – Department of Nuclear Engineering, North Carolina State University
* NAA – Del Mar Ventures 
* NAA – The British Museum
* NAA – Worcester Polytechnic Institute 
* Reed Research Reactor- Reed College, Portland, OR
* Washington State University Nuclear Radiation Center
* Activation Laboratories
* Becquerel Laboratories Inc., Canada
* Oak Ridge National Laboratory, High Flux Isotope Reactor

Κατηγορία:Μέθοδοι χρονολόγησης
Κατηγορία:Αναλυτική χημεία
Χρήστος Αρχοντίδης

Ο **Χρήστος Αρχοντίδης** (Λευκώνας Σερρών, 26 Ιουνίου 1938 - 22 Οκτωβρίου 2019) ήταν Έλληνας προπονητής ποδοσφαίρου.

## Καριέρα προπονητή
### Σε συλλογικό επίπεδο
Για σχεδόν 25 χρόνια υπήρξε προπονητής ποδοσφαιρικών συλλόγων της Α΄ Εθνικής κατηγορίας στην Ελλάδα. Η προπονητική του καριέρα ξεκίνησε στα τέλη της δεκαετίας του '70 και ολοκληρώθηκε το 2005, όταν αποχώρησε από την τεχνική ηγεσία του Απόλλωνα Σμύρνης, στον πάγκο του οποίου βρέθηκε σε πέντε συνολικά διαφορετικές περιόδους.

Βρέθηκε στον πάγκο δεκάδων συλλόγων όπως, μεταξύ άλλων, οι Κόρινθος, Δόξα Δράμας, Νίκη Βόλου, ΠΑΣ Γιάννινα, Ηρακλής, Διαγόρας Ρόδου, Παναχαϊκή και Πανσερραϊκός, ενώ την αγωνιστική περίοδο 1996-97 κλήθηκε να αναλάβει τον ΠΑΟΚ, σε αντικατάσταση του Σουηδού Γκούντερ Μπένγκτσον, που μόλις είχε αποχωρήσει.

### Στην εθνική Ελλάδας
Στις αρχές του 1982, στη σημαντικότερη στιγμή της προπονητικής του καριέρας, ο Χρήστος Αρχοντίδης ανέλαβε την τεχνική ηγεσία της εθνικής Ελλάδας, αντικαθιστώντας τον Αλκέτα Παναγούλια.

Το ντεμπούτο του στον «γαλανόλευκο» πάγκο πραγματοποιήθηκε στις 10 Φεβρουαρίου 1982 στο γήπεδο της Ριζούπολης, όταν η Ελλάδα υποδέχθηκε σε φιλική αναμέτρηση την Ανατολική Γερμανία. Άξιο αναφοράς είναι το γεγονός ότι και ο τελευταίος του αγώνας ήταν και πάλι εναντίον της Ανατολικής Γερμανίας, σε φιλική αναμέτρηση που διεξήχθη στο ΟΑΚΑ δύο χρόνια αργότερα (15 Φεβρουαρίου 1984).

Συνολικά βρέθηκε στον πάγκο τις Ελλάδας σε 20 αγώνες, έχοντας απολογισμό, 5 νίκες, 3 ισοπαλίες και 12 ήττες. Κορυφαία στιγμή της θητείας του ήταν η ισοπαλία 0-0 που απέσπασε στο παλιό Γουέμπλεϊ από την Αγγλία, σε αγώνα για την προκριματική φάση του Ευρωπαϊκού Πρωταθλήματος του 1984.

Τον διαδέχθηκε τον Μάρτιο του 1984 ο Μίλτος Παπαποστόλου.

## Παραπομπές


## Πηγές
* Αφιέρωμα σε Έλληνες προπονητές.contra.gr
* "Αυτή είναι η ιστορία της Εθνικής Ελλάδας" (Ανδρέας Μπόμης 2009)
* Ο Χρήστος Αρχοντίδης στο soccerway
* Το προφίλ του Χρήστου Αρχοντίδη στο transfermarkt

Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Δόξας Δράμας
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Διαγόρα Ρόδου
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Πανσερραϊκού
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Π.Α.Σ. Κορίνθου
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Αθηναϊκού
Δημήτριος Ιατρίδης

Ο **Δημήτριος Ιατρίδης** του Μιχαήλ  (1894 - Αθήνα,  12 Σεπτεμβρίου 1961) ήταν Έλληνας στρατιωτικός και πολιτικός. Υπηρέτησε ως βουλευτής Μαγνησίας με την ΕΡΕ.

## Βιογραφία
Μετά την αποστρατεία του με το βαθμό του αντιστρατηγού, κατήλθε στον πολιτικό στίβο. Στις εκλογές του 1956 εξελέγη βουλευτής Λαρίσης-Μαγνησίας με την ΕΡΕ συγκεντρώνοντας 4.452 ψήφους. Επανεξελέγη με το ίδιο κόμμα στην εκλογική περιφέρεια Μαγνησίας με 11.148 σταυρούς στις εκλογές του 1958.

Ο βουλευτής απεβίωσε το Σεπτέμβριο του 1961 μέσα στη Βουλή έπειτα από καρδιακή προσβολή που υπέστη ενώ έτρωγε ένα γλυκό στην αίθουσα της ΕΡΕ, όπου είχε μεταβεί βγαίνοντας από την αίθουσα συνεδριάσεων στη διάρκεια συνεδρίασης της Επιτροπής Νομοθετικής Εξουσιοδοτήσεως. Την έδρα του στη Μαγνησία κατέλαβε ο μηχανικός Ζήσης Ζησάκης.

## Πηγές


Κατηγορία:Βουλευτές Λαρίσης-Μαγνησίας
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με την ΕΡΕ
Οδοντόβουρτσα

Η οδοντόβουρτσα είναι μια μικρή βούρτσα που χρησιμεύει για τον καθαρισμό των δοντιών.

## Είδη
Η οδοντόβουρτσα βγαίνει σε διάφορα είδη.
Υπάρχουν 3 κατηγορίες σχετικά με την σκληρότητα της βούρτσας:

*τη Μαλακή 
*τη Μέτρια
*και τη Σκληρή

## Δείτε επίσης
* Οδοντόκρεμα

* Οδοντογλυφίδα

* Δόντι

Κατηγορία:Δόντια
Κατηγορία:Υγιεινή
Πέταρ Νικολάεβιτς

Ο **Πέταρ Νικολάεβιτς** (*[[Σερβική γλώσσα|σερβικά : ]] Петар Николајевић Молер*), (Μπάμπινα Λούκα 1775 - Βελιγράδι 1816) ήταν Σέρβος επαναστάτης και πολιτικός. Προεπαναστατικά ήταν Κνεζ της περιοχής Σοκόλσκα κι έπειτα πρωθυπουργός της Σερβίας το 1815-1816.

Ο Νικολάεβιτς ήταν μορφωμένος γνωστός αγιογράφος της εποχής με έργα του σε πολλά μοναστήρια της Σερβίας, από την ενασχόληση αυτή απέκτησε και το παρωνύμιο "Moler". Όταν ξέσπασε η Πρώτη Σερβική εξέγερση το 1804 πήρε μέρος σε αυτή και διακρίθηκε ιδιαίτερα στην μάχη του Τζέλινκα. Μετά την αποτυχία της επανάστασης κατέφυγε στην Αυστροουγγαρία για να επιστρέψει με την έναρξη της δεύτερης εξέγερσης . 

Διετέλεσε πρωθυπουργός της χώρας από το 1815 και αντιπολιτεύθηκε τον Μίλος Ομπρένοβιτς ο οποίος γι' αυτό τον λόγω τον φυλάκισε στο Βελιγράδι και έδωσε εντολή να τον σκοτώσουν το καλοκαίρι του 1816.

Ήταν παντρεμένος με την Μίλιαν κι απέκτησαν τέσσερα παιδιά. 

## Παραπομπές


Κατηγορία:Πρωθυπουργοί της Σερβίας
Κατηγορία:Αγωνιστές της Α΄ Σερβικής εξέγερσης
Κατηγορία:Αγωνιστές της Β΄ Σερβικής εξέγερσης
Κατηγορία:Σέρβοι αγιογράφοι
Γεράσιμος Αποστολάτος

Ο **Γεράσιμος Κ. Αποστολάτος** (Αργοστόλι, 1924 - 16 Μαρτίου 2005) ήταν Έλληνας πρωτοπόρος των δημοσίων σχέσεων, βουλευτής και υφυπουργός. Τιμήθηκε μεταξύ άλλων με το Μεγαλόσταυρο της Ιταλικής Δημοκρατίας.

## Βιογραφία
Την περίοδο της κατοχής διετέλεσε μέλος της συντακτικής επιτροπής της εφημερίδας «Αφύπνισις» που εξέδιδε το καλοκαίρι του 1944 η δωσιλογική «Πατριωτική Οργάνωσις Κεφαλληνίας» (ΠΟΚ).

Ήταν πτυχιούχος Εμπορικών και Οικονομικών επιστημών.

Κατά τη διάρκεια των σπουδών του ήταν πρόεδρος του συντονιστικού του Εθνικού Συνδέσμου Σπουδαστών ΑΣΟΕΕ.

Ίδρυσε το πρώτο γραφείο Δημοσίων Σχέσεων στην Ελλάδα  και ξεκίνησε να εκδίδει (1961) το ετήσιο περιοδικό "Οδηγός Δημοσίων Υπηρεσιών". Το 1952 ανέλαβε διευθυντής του Ραδιοφωνικού Σταθμού Ενόπλων Δυνάμεων Ελλάδος. 

Εξελέγη βουλευτής Αθηνών με τη Νέα Δημοκρατία στις εκλογές του 1974 και επανεξελέγη στις εκλογές του 1977 στην Α΄ Αθηνών..

Υπηρέτησε ως υφυπουργός Κοινωνικών Υπηρεσιών στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980 και στην κυβέρνηση του Γεωργίου Ράλλη από τις 10 Μαΐου 1980 ως τις 17 Σεπτεμβρίου 1981.

Το 1986 ίδρυσε την Εταιρεία Μελέτης Ελληνικής Ιστορίας, της οποίας υπήρξε πρώτος πρόεδρος. Από το 1990 ως το 1993 ήταν πρόεδρος του Ελληνικού Ερυθρού Σταυρού.

## Έργα
*"50 μικρονήσια της Ελλάδας" 

## Εξωτερικοί σύνδεσμοι
*Βιογραφία στο δικτυακό τόπο του ιδρύματος "Κ. Καραμανλής", ανάκτηση 28-8-2013.

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικών Υπηρεσιών
Μιλόγιε Τοντόροβιτς

Ο **Μιλόγιε Τοντόροβιτς** (*[[Σερβική γλώσσα|σερβικά :]] Милоје Тодоровић*), (Crnče της Γιάγκοντινα 1762 - 1832), ήταν Σέρβος επαναστάτης της Α΄ Σερβικής εξέγερσης Κνεζ του Λέβατσκ και πρωθυπουργός της Σερβίας για λίγες ημέρες το 1816. 

Γεννήθηκε το 1762 στο χωριό Crnče της Γιάγκοντινα και βαφτίστηκε σε ένα κοντινό μοναστήρι. Ξεκίνησε να ασχολείται με το εμπόριο. Με το ξέσπασμα του Αυστρο-τουρκικού πόλεμου το 1788, εντάχθηκε στο τμήμα εθελοντών του αυστριακού αξιωματικού Μίχαελ Μιχαλίεβιτς, όπου ήταν μαζί με τον Καραγιώργη και άλλους Σέρβους, και παρέμεινε μέχρι το τέλος του πολέμου . Για το θάρρος του τιμήθηκε με μετάλλιο ανδρείας και προαγωγή. Μετά την ανακωχή που υπεγράφη το 1791 ο Μιλόγιε επιστρέφει στην πατρίδα του, όπου συνέχισε το εμπόριο. 

Το 1803 εξελέγη κυβερνήτης της περιοχής της Μπελίτσα. Συμμετείχε ενεργά στις προετοιμασίες για την πρώτη σερβική επανάσταση, είχε άριστη γνώση της τουρκικής γλώσσας. Κατά τη διάρκεια της πρώτης σερβικής εξέγερσης ήταν επικεφαλής δικού του στρατιωτικού σώματος με άντρες από την περιοχή που εξουσίαζε. Λόγω της εξαιρετικής αξίας του ο  Καραγιώργης τον ανακηρύσσει Κνεζ το 1811. Μετά την κατάρρευση της επανάστασης με τον Καραγιώργη κι άλλους επαναστάτες κατέφυγαν στο μοναστήρι του Fennec. 

Στη Σερβία επιστρέφει το 1814 και παίρνει ενεργά μέρος στις προετοιμασίες της δεύτερης Σερβικής εξέγερσης. Τον Απρίλιο του 1815 νίκησε τον τουρκικό στρατό κοντά στο χωριό Βέλιτσα, με αυτή την επιτυχία οι επαναστάτες κατέλαβαν το πέρασμα από το Νις στο Βελιγράδι. Τον Ιούνιο του 1814 ξεκίνησαν διαπραγματεύσεις για ανακωχή ανάμεσα στους Οθωμανούς και Σέρβους στο μοναστήρι Josanica και ο Τοντόροβιτς ήταν ένας από τους διαπραγματευτές. 

Προκειμένου να επιβεβαιώσει τους όρους της ανακωχής Μίλος Ομπρένοβιτς στα μέσα Αυγούστου του 1815 έστειλε στην Κωνσταντινούπολη αντιπροσωπεία με επικεφαλής τον Μιλόγιε Τοντόροβιτς. Εκεί ο σουλτάνος Μαχμούτ Β΄ τελικά αποδέχτηκε την ανακωχή κι έδωσε στον Τοντόροβιτς ένα χρυσοκέντητο ασημένιο σπαθί, που φυλάσσεται σήμερα στο Στρατιωτικό Μουσείο στο Βελιγράδι .

Μετά την ανακωχή διορίσθηκε σε διάφορες δημόσιες θέσεις και πρωθυπουργός για λίγες ημέρες. Πέθανε το 1832 στην γενέτειρα του  όπου είχε αποσυρθεί τα τελευταία χρόνια, τάφηκε, σύμφωνα με την επιθυμία του στην αυλή του μοναστηριού Jošanice όπου είχε βαπτιστεί.

## Αναφορές
* КНЕЗ МИЛОЈЕ ТОДОРОВИЋ (1762-1832) И ЊЕГОВИ ПОТОМЦИ
* Познате личности Јагодине - кнез Милоје Тодоровић
* Кнез Милоје Теодоровић и његова заоставштина
* Преговори кнеза Милоша и Марашли Али-Паше у Ћуприји и Јагодини 1815.
* Мр Добривоје Јовановић ЈАГОДИНСКА, ЋУПРИЈСКА И ПАРАЋИНСКА НАХИЈА У ПРВОМ СРПСКОМ УСТАНКУ

Κατηγορία:Πρωθυπουργοί της Σερβίας
Κατηγορία:Αγωνιστές της Α΄ Σερβικής εξέγερσης
Κατηγορία:Αγωνιστές της Β΄ Σερβικής εξέγερσης
Κατηγορία:Σέρβοι διπλωμάτες
Μεχμέτ Ακίφ Αλακούρτ

Ο **Μεχμέτ Ακίφ Αλακούρτ** (τουρκικά: *Mehmet Akif Alakurt*, γενν. 23 Ιουλίου 1979) είναι Τούρκος πρώην ηθοποιός και μοντέλο. 

## Βιογραφία
Γεννήθηκε στις 23 Ιουλίου του 1979 στη Φατσά της επαρχίας Ορντού. Τελειώνοντας τη δευτεροβάθμια εκπαίδευση στη Κωνσταντινούπολη, ξεκίνησε να ασχολείται με το modeling, μπαίνοντας στο πρακτορείο της Νεσέ Έρμπερκ. Το 1998, έλαβε τους τίτλους "Promising One" και "Prince of Turkey". Το 2001 νίκησε στο διαγωνισμό Best Model of Turkey και έτσι έγινε ο εκπρόσωπος της χώρας στο διεθνή διαγωνισμό Best Model of the World, κατακτώντας τη δεύτερη θέση.

Το 2003, έπαιξε στη πρώτη του τηλεοπτική σειρά, «Kirik Ayna» μαζί με τους Μπουράκ Χακί και Καντίρ Ινανίρ ενώ το 2005 πρωταγωνίστησε στη σειρά «Zeytin Dali» με τη Μπεργκιουζάρ Κορέλ. Το 2006, επιλέχθηκε για τον πρωταγωνιστικό ρόλο του Μποράν Αγά στη σειρά «Sila», με συμπρωταγωνίστρια τη Τζανσού Ντερέ. Η σειρά έκανε πρεμιέρα στις 15 Σεπτεμβρίου 2006 και ολοκληρώθηκε στις 20 Σεπτεμβρίου 2008. Λόγω της τεράστιας επιτυχίας που σημείωσε, προβλήθηκε αργότερα σε πολλές χώρες εκτός Τουρκίας.

Από το 2008 μέχρι το 2010 πρωταγωνίστησε στη σειρά «Adanali» με τους Σελίν Ντεμιρατάρ και Οκτάι Καϊναρτζά. Ακολούθησαν οι σειρές «Reis» το 2011 και «Fatih» το 2013.

Το 2015 αποσύρθηκε από την υποκριτική και ασχολείται πλέον με τη βιολογική γεωργία.

## Φιλμογραφία

### Τηλεόραση

## Παραπομπές


Κατηγορία:Τούρκοι ηθοποιοί
Η μάσκα

***Η μάσκα*** (αγγλ.: *The Mask*) είναι Αμερικάνικη κωμική ταινία φαντασίας-δράσης παραγωγής του 1994, βασισμένη σε σειρά κόμικς της Αμερικάνικης εταιρίας "Dark Horse Comics". Σκηνοθέτης της ταινίας ήταν ο Τσακ Ράσελ και παραγωγοί οι εταιρίες Dark Horse Entertainment και New Line Cinema. Η πρεμιέρα της ταινίας έγινε στις 29 Ιουλίου 1994. Πρωταγωνιστικό ρόλο στην ταινία παίζει ο Τζιμ Κάρεϊ, στον ρόλο του Στάνλεϊ Ίπκις ενός τραπεζίτη που βρίσκει μια πράσινη μάσκα που τον κάνει άλλο άνθρωπο.

## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1994
Κατηγορία:Ταινίες φαντασίας
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες
Κατηγορία:Αμερικανικές slapstick ταινίες
Κατηγορία:Αμερικανικές screwball κωμικές ταινίες
Κατηγορία:Αμερικανικές ταινίες με υπερήρωες
Κατηγορία:Κωμικές ταινίες με υπερήρωες
GNOME Terminal

Το **GNOME Terminal** είναι o τερματικός σταθμός εργασίας  (αγγλ. *terminal emulator*) του περιβάλλοντος εργασίας GNOME. Το τερματικό επιτρέπει στους χρήστες ενός λειτουργικού συστήματος να χρησιμοποιούν ένα πραγματικό κέλυφος του συστήματος για να επικοινωνήσουν μαζί του, χωρίς να βγουν από το γραφικό περιβάλλον που συνήθως προτιμούν.

## Χαρακτηριστικά
Το GNOME Terminal έχει παρόμοια λειτουργικότητα με το xterm.

### Προφίλ
thumb|right|250px|Παράθυρο ρύθμισης του προφίλ
Το πρόγραμμα υποστηρίζει πολλαπλά προφίλ (αγγλ. *profile*). Ο χρήστης έχει την δυνατότητα να δημιουργεί και να διαγράφει προφίλ, καθώς και να ρυθμίζει το καθένα από αυτά ξεχωριστά. Υπάρχει πληθώρα επιλογών ρύθμισης, όπως η ρύθμιση γραμματοσειράς, η χρήση διαφορετικών χρωμάτων, η ρύθμιση του τρόπου με τον οποίο ο τερματικός σταθμός διαχειρίζεται τα πλήκτρα *delete* και *backspace* και άλλες.

Το GNOME Terminal μπορεί να ρυθμιστεί έτσι ώστε κατά την εκκίνηση του να ξεκινά το προεπιλεγμένο προφίλ του χρήστη. Κάθε προφίλ ρυθμίζεται ξεχωριστά. Για παράδειγμα ένας χρήστης θα μπορούσε να έχει ένα προφίλ το οποίο να εκκινεί το προεπιλεγμένο κέλυφος και ένα δεύτερο προφίλ με το οποίο να κάνει απομακρυσμένη σύνδεση με ένα άλλο υπολογιστή.

### Καρτέλες (tabs)
Το πρόγραμμα υποστηρίζει καρτέλες (αγγλ. *tabs*). Χάρη σε αυτές οι χρήστες μπορούν να εκτελούν πολλές εργασίες παράλληλα, χωρίς να χρειάζεται να ανοίξουν το τερματικό σε διαφορετικά παράθυρα. Το πρόγραμμα δίνει την δυνατότητα στον χρήστη να ανοίγει, να κλείνει και να μετονομάζει τις καρτέλες στο ίδιο παράθυρο του τερματικού. Επίσης είναι δυνατό να αναδιαταχθούν οι καρτέλες στο ίδιο παράθυρο, να μετακινηθεί μια καρτέλα με το ποντίκι από το ένα παράθυρο του τερματικού σε άλλο ή ακόμα και να δημιουργηθεί νέο παράθυρο με τη μετακίνηση της καρτέλας και την κατάλληλη χρήση του ποντικιού. 

### Ανίχνευση διευθύνσεων URL
Το GNOME Terminal μπορεί να ανιχνεύσει αυτόματα τα σημεία του κειμένου που μπορεί να είναι διευθύνσεις URL ή διευθύνσεις ηλεκτρονικού ταχυδρομείου. Όταν ο δείκτης βρεθεί πάνω σε μια τέτοια διεύθυνση, η διεύθυνση υπογραμμίζεται και εάν ο χρήστης κάνει κλικ με το ποντίκι, η διεύθυνση θα ανοίξει στον προεπιλεγμένο φυλλομετρητή. Οι διευθύνσεις ηλεκτρονικού ταχυδρομείου μπορούν ακόμα να ανοιχθούν με χρήση του επιλεγμένου προγράμματος διαχείρισης ηλεκτρονικού ταχυδρομείου (αγγλ. *mail client*).

### Εμφάνιση
Το πρόγραμμα δίνει αρκετές επιλογές σε σχέση με την εμφάνιση του. Για παράδειγμα ο χρήστης μπορεί να αλλάξει τη μορφή του δρομέα, το είδος και το μέγεθος της γραμματοσειράς, το χρώμα των γραμμάτων και του φόντου (αγγλ. background) ή το μέγεθος του παραθύρου του τερματικού.

## Ανάπτυξη
Το GNOME Terminal βασίζεται σε μεγάλο βαθμό στο widget VTE. Το VTE είναι επίσης μέρος του πακέτου λογισμικού του GNOME και παρέχει όλη την λειτουργικότητα ενός τερματικού σταθμού. Τόσο το GNOME Terminal όσο και το VTE είναι υλοποιημένα σε C.

## Δείτε επίσης
* Konsole
* xterm
* xvt

## Παραπομπές


## Εξωτερικοί σύνδεσμοι

*Η σελίδα του προγράμματος στο Free Software Directory 

Κατηγορία:Ελεύθερο λογισμικό
Κατηγορία:Λογισμικό που χρησιμοποιεί GTK+
Άλλιο το κινεζικό

Το **άλλιο το κινεζικό**, γνωστό επίσης και ως **κινέζικο κρεμμύδι** και **κρεμμύδι της ανατολής**, είναι βρώσιμο φυτό της οικογένειας των λειριοειδών το οποίο είναι ιθαγενές στην Ασία.

## Κατανομή
Το κινέζικο κρεμμύδι είναι ιθαγενές στην Κίνα, όπου καλλιεργείται ευρέως, καθώς και σε άλλες Ασιατικές χώρες (Καμπότζη, Ινδονησία, Ιαπωνία, Κορέα, Λάος, Μαλαισία, Μιανμάρ, Σιγκαπούρη, Ταϊλάνδη και Βιετνάμ). Καλλιεργείται επίσης και σε μερικές χώρες εκτός Ασίας, όπως στην Κούβα και στις ΗΠΑ.

## Χρήσεις
### Μαγειρική
Λόγω της ήπιας και δροσερής γεύσης του γίνεται τουρσί και συνοδεύει πικάντικα τρόφιμα με κρέας στην ιαπωνική και βιετναμέζικη κουζίνα. Για παράδειγμα τρώγεται μαζί με ιαπωνικό κάρυ για να εξισορροπήσει την πικάντικη γεύση. 

Στο Βιετνάμ τρώγεται κατά την διάρκεια της πρωτοχρονιάς.

### Φαρμακευτική
Το άλλιο το κινεζικό χρησιμοποιείται από την κινέζικη παραδοσιακή ιατρική ως τονωτικό καθώς και για να καταπραΰνει τον πόνο του στομάχου. 

## Παραπομπές


## Δείτε επίσης
* κρεμμύδι

## Εξωτερικοί σύνδεσμοι
* 

Κατηγορία:Λαχανικά
Κατηγορία:Βρώσιµες ρίζες και κόνδυλοι
Κατηγορία:Λειριοειδή
Κατηγορία:Χλωρίδα της Κίνας
Μιχάλης Ασλάνης

Ο **Μιχάλης Ασλάνης** (1 Ιανουαρίου 1951- 28 Αυγούστου 2013) ήταν Έλληνας σχεδιαστής μόδας.

## Βιογραφία
Γεννήθηκε στη Χαλκίδα το 1951 ενώ οι γονείς του κατάγονταν από τη Σμύρνη.

Σπούδασε στη Σχολή Βακαλό στην Αθήνα σχέδιο και διακόσμηση. Ήταν από τους πρώτους Έλληνες σχεδιαστές που έφτιαξαν ατελιέ στο Κολωνάκι, το οποίο αργότερα μετέφερε στην Πλάκα.

Είχε ιδιαίτερη προβολή από τα ελληνικά μέσα μαζικής ενημέρωσης τις δεκαετίες του '80 και του '90 και ιδιαίτερα την τηλεόραση καθότι ήταν ο πρώτος Έλληνας σχεδιαστής με διεθνή αναγνώριση καθώς είχε κάνει επιδείξεις στο εξωτερικό όπως στο Παρίσι, τη Νέα Υόρκη, τη Μόσχα, το Μονακό, την Κύπρο και αλλού. Ήταν επίσης ιδιαίτερα αγαπητός σε παρουσιάστριες πρωινών τηλεοπτικών εκπομπών όπως η Ρούλα Κορομηλά και η Ελένη Μενεγάκη. Είχε ανακαλύψει αρκετές κοπέλες που ξεχώρισαν στο modeling, ανάμεσα σε αυτές και η Βίκυ Κουλιανού, όταν σε ηλικία 16 ετών την ανακάλυψε τυχαία μέσα σε ένα λεωφορείο, η οποία έγινε μούσα του στα μέσα της δεκαετίας του ’80. 
Στις αρχές της επόμενης δεκαετίας έγινε στόχος αρνητικής δημοσιότητας λόγω αποκαλύψεων που αφορούσαν την προσωπική του ζωή.

Σχεδίαζε αρχικά ρούχα υψηλής ραπτικής για γυναίκες αλλά σιγά-σιγά επεκτάθηκε και στο ανδρικό ένδυμα, στο εσώρουχο και στα είδη οικιακής χρήσης. Επίσης σχεδίαζε και επαγγελματικό ένδυμα όπως έκανε στην περίπτωση των εργαζομένων της Αττικό Μετρό και του Διεθνούς Αεροδρομίου Αθηνών. Έχει συνεργαστεί με διάφορες εταιρίες σχεδιάζοντας και υπογράφοντας τα προϊόντα τους, που ορισμένες φέρουν και το όνομα του, όπως με τη εταιρία ενδυμάτων Δόμνα ΑΕ, Κατερίνη, που έχει τον διακριτικό τίτλο Vero Collection, με κύρια δραστηριότητα της την παραγωγή γυναικείων και αντρικών εσωρούχων επωνυμίας VΕΡΟ By Aslanis, όπως και με την εταιρία ειδών σπιτιού και διακόσμησης ΟΡΑΜΑ 21ος ΑΙΩΝΑΣ Α.Ε., Αθήνα, που έχει τον διακριτικό τίτλο aslanishome με εξειδίκευση στα υφάσματα με την υπογραφή του σχεδιαστή Μιχάλη Ασλάνη. Ήταν μέλος του Πανελληνίου Συλλόγου Σχεδιαστών Μόδας Ελλάδος που ιδρύθηκε το 2003.
 
Το  2010 μετακόμισε στη Βραζιλία προκειμένου να  κάνει καινούρια επιχειρηματική αρχή και να αποφύγει τις συνέπειες της οικονομικής κρίσης στην Ελλάδα, αλλά το εγχείρημά του αυτό δε στέφθηκε με επιτυχία και επέστρεψε στην Ελλάδα.

Το τελευταίο διάστημα της ζωής του αντιμετώπιζε οικονομικά προβλήματα που ο ίδιος απέδιδε σε οικονομική απάτη πρώην συνεργάτιδών του.

Βρέθηκε νεκρός στο διαμέρισμά του στο Κολωνάκι στις 28 Αυγούστου 2013. O θάνατός του αποδόθηκε σε αυτοκτονία από υπερβολική λήψη υπνωτικών και κατασταλτικών χαπιών. Κηδεύτηκε στη Χαλκίδα.

## Παραπομπές


Κατηγορία:Έλληνες σχεδιαστές μόδας
Συνέλευση του Ορασάκ

thumb|right|300px|Η Συνέλευση του Ορασάκ
Η **Συνέλευση του Ορασάκ** (*[[Σερβική γλώσσα|σερβικά]]: Збор у Орашцу*) ήταν μία συγκέντρωση Σέρβων επαναστατών που έγινε τον χειμώνα του 1804 στο Ορασάκ της τότε Οθωμανικής Αυτοκρατορίας, σήμερα Σερβία.

Η συνέλευση έγινε μετά τη σφαγή των Κνέζων και όσοι Κνεζ γλίτωσαν συγκρότησαν αυτή τη συνέλευση για να αποφασίσουν τι θα κάνουν. Μαζεύτηκαν 300 περίπου επαναστάτες που αποφάσισαν να πολεμήσουν τους γενίτσαρους που είχαν καταλάβει την εξουσία από τον νόμιμο εκπρόσωπο της Υψηλής πύλης στο πασαλίκι του Βελιγραδίου και είχαν διαπράξει τη σφαγή. Πρότειναν την αρχηγία στον Στάνοτζιε Γκλάβας και έπειτα στον Θεοδόσιο Μαρίσεβιτς που αρνήθηκαν, έπειτα πρότειναν τον Καραγιώργη ο οποίος δέχτηκε.

Η συνέλευση αυτή ουσιαστικά ήταν η έναρξη της πρώτης Σερβικής επανάστασης.

## Πηγές
* Историја за 7. разред основне школе, Радош Љушић, Завод за уџбенике и наставна средства, Београд 2008.

## Εξωτερικοί σύνδεσμοι
* Где је, заправо, почео Први српски устанак („Политика“, 14. фебруар 2011)
* Како је Сретење постало судбоносно („Вечерње новости“, 11. фебруар 2012)

Κατηγορία:Πρώτη Σερβική εξέγερση
Κατηγορία:Εθνοσυνελεύσεις στη Σερβία
Thunar

Το **Thunar** είναι πρόγραμμα διαχείρισης αρχείων (αγγλ. file manager). Είναι το προεπιλεγμένο πρόγραμμα του είδους στο περιβάλλον εργασίας Xfce.

## Χαρακτηριστικά
Το πρόγραμμα σχεδιάστηκε εξ αρχής με κύριους στόχους να είναι γρήγορο και εύχρηστο. Παρέχει λειτουργικότητα παρόμοια με αυτή των περισσοτέρων προγραμμάτων της κατηγορίας του. Ο χρήστης μπορεί, μέσω σχετικού παραθύρου, να ρυθμίσει διάφορες παραμέτρους, όπως τον τρόπο που προβάλλονται τα αρχεία και οι φάκελοι ή τον τρόπο χρήσης του ποντικιού όταν κάνει κλικ σε κάποιο στοιχείο. Το Thunar επιτρέπει την ασφαλή χρήση στο σύστημα αρχείων καθώς και την ασφαλή αφαίρεση των αφαιρούμενων μέσω αποθήκευσης, όπως για παράδειγμα δισκέτες, USB ή CD-ROM. Ο χρήστης μπορεί να ρυθμίσει τον τρόπο που το πρόγραμμα διαχειρίζεται τα μέσα αυτά.

Η λειτουργικότητα του μπορεί να επεκταθεί με την χρήση προσθέτων (αγγλ. plugins). Κάποια από αυτά αναπτύσσονται από τρίτους, ανεξάρτητους προγραμματιστές.

## Δείτε επίσης
* PCMan File Manager, το προεπιλεγμένο πρόγραμμα διαχείρισης αρχείων στο LXDE
* Nautilus, το προεπιλεγμένο πρόγραμμα διαχείρισης αρχείων στο GNOME
* Konqueror, το προεπιλεγμένο πρόγραμμα διαχείρισης αρχείων στο KDE
* Xfe, ελαφρύ πρόγραμμα διαχείρισης αρχείων για λειτουργικά συστήματα της οικογένειας του Unix

## Παραπομπές


## Εξωτερικοί σύνδεσμοι

* Η σελίδα του προγράμματος στο Launchpad.net 

Κατηγορία:Ελεύθερο λογισμικό
Κατηγορία:Λογισμικό που χρησιμοποιεί GTK+
Κατηγορία:Διαχειριστές αρχείων
Κηρίο (φυσική)

Το **κηρίο** ή **καντέλα** (λατ: *candela*, συντομογραφία: **cd**) είναι μονάδα μέτρησης της φωτεινής έντασης μιας φωτεινής πηγής. Το κηρίο θεωρείται θεμελιώδης μονάδα του διεθνούς συστήματος μονάδων περισσότερο για ιστορικούς λόγους παρόλο που κατ'ουσίαν είναι παραγόμενη μονάδα. Ο ακριβής της ορισμός θεμελιώθηκε το 1967 στη Γενική διάσκεψη μέτρων και βαρών.

## Ορισμοί
Το κηρίο είναι η φωτεινή ένταση που προκύπτει στην κάθετη διεύθυνση επιφάνειας μέλανος σώματος, εμβαδού ίσου με το 1/600.000 του τετραγωνικού μέτρου (m<sup>2</sup>) στη θερμοκρασία πήξης τηγμένου λευκόχρυσου (περίπου στους 1.773 C°) σε κανονική ατμοσφαιρική πίεση. Η πρακτική αναπαράσταση της παραπάνω συνθήκης (με δεδομένη τη δυσκολία προσομοίωσης του μέλανος σώματος), μπορεί να οριστεί και ως η φωτεινή ένταση σε ορισμένη κατεύθυνση φωτεινής πηγής, που εκπέμπει μονοχρωματική ακτινοβολία συχνότητας 540 x 1012 Hz με ενεργειακή ένταση στην κατεύθυνση αυτή, 1/683 βατ ανά στερακτίνιο.

## Παλαιότερη μονάδα
Το κηρίο (ή νέο κηρίο), αντικατέστησε το δεκαδικό κηρίο, παλαιότερη μονάδα φωτεινής έντασης. Το δεκαδικό κηρίο αντιστοιχεί σε 1,019 καντέλες.

## Δείτε επίσης
*Lux

## Πηγές
**Εγκυκλοπαίδεια Πάπυρος Λαρούς Μπριτάννικα*, τόμος 33, σελίδα 247

Κατηγορία:Θεμελιώδεις μονάδες του SI
Κατηγορία:Μονάδες φωτός
Εκκλησία Αγίου Μύρωνα (Άγιος Μύρων Ηρακλείου)

Ο **Ιερός Ναός Αγίου Μυρώνα** είναι ο καθεδρικός ναός του Αγίου Μύρωνα. Ο ναός έδωσε το όνομά του στο χωριό. Ο ναός είναι αφιερωμένος στον Άγιο Μύρωνα, ένα επίσκοπο του 4ο αιώνα μ.Χ. Μέσα στο ναό βρίσκεται ο τάφος του Αγίου όπως και τα λείψανά του μέσα σε πολυτελή λειψανοθήκη. Στις 8 Αυγούστου, ημέρα εορτασμού του Αγίου, γίνεται μεγάλο πανηγύρι. 

Ο ναός είναι βυζαντινός, του 11ου-12ου αιώνα μ.Χ. και σήμερα έχει επισκευστεί ολόκληρος. Είναι σταυροειδής εγγεγραμμένος ναός με τρούλο. Είναι τρίκλητος, με το κλίτος του σταυρού να είναι ψηλότερο. Ο τρούλος υποστηρίζεται με οχτώ μικρές κολώνες και έχει οχτώ παράθυρα. Ο ναός έχει αρκετές εξωτερικές καμάρες, χαρακτηριστικό της αρχιτεκτονικής σχολής της Κωνσταντινούπολης. Στα δυτικά και κάτω από το ναό βρίσκεται η σκήτη όπου μόνασε ο Άγιος, η οποία μετατράπηκε σε παρεκκλήσι. Ο ναός υπήρξε έδρα βυζαντινής επισκοπής.

## Πηγές
* Εκκλησία του Αγίου Μύρωνα στον Άγιο Μύρωνα
* Η εκκλησία από τον ιστότοπο του χωριού

Κατηγορία:Εκκλησίες στην Κρήτη
Μυρωνας Ηρακλειου
Κατηγορία:Δήμος Γοργολαΐνη
La Fornarina

δεξιά|μικρογραφία|La Fornarina
δεξιά|μικρογραφία|Άποψη του πίνακα με το πλαίσιο

Ο Ραφαήλ φιλοτέχνησε το 1518-19 τον πίνακα με τίτλο «**La Fornarina**», μια ελαιογραφία σε ξύλο διαστάσεων 85 x 60 εκατοστών. Η προκλητική της απεικόνιση είχε οδηγήσει στο συμπέρασμα τον 18ο αιώνα ότι πρέπει να είναι η Margherita, μια κοπέλα την οποία είχε ερωτευτεί ο Ραφαήλ, κόρη κάποιου φούρναρη (fornaio) ονόματι Francesco Luti, που κατοικούσε στην περιοχή Αγία Δωροθέα, στο Τραστέβερε.
Δεν έχει απαντηθεί το ερώτημα πάντως με βεβαιότητα, αν τελικά η ερωμένη του ζωγράφου ήταν η Fornarina ή η κοπέλα που απεικονίζεται στον πίνακα La Velata.

Η κοπέλα φέρει στο αριστερό της μπράτσο ένα βραχιόλι, όπου υπάρχουν οι λέξεις «RAPHAEL URBINAS». Η σύγχρονη έρευνα έχει καταλήξει στο συμπέρασμα ότι ο πίνακας έγινε δια χειρός Ραφαήλ και μόνο το πρόσωπο πιθανώς φιλοτεχνήθηκε από τον ικανότατο μαθητή του Τζούλιο Ρομάνο. Παλαιότερα πολλοί πίστευαν ότι ολόκληρο το έργο είναι του Ρομάνο. Επίσης, φοράει μεταξωτό ριγέ πράσινο τουρμπάνι, κρατάει με το δεξί της χέρι ένα πέπλο, κόκκινος μανδύας καλύπτει τα πόδια της και είναι στραμμένη κατά τα 3/4 προς τα αριστερά. Ως φόντο υπάρχει μια μυρτιά, φυτό που είναι αφιερωμένο στη θεά Αφροδίτη.

Η κόμησσα di Santafiora είχε τον πίνακα αυτό στα τέλη του 16ου αιώνα, στο σπίτι της στη Ρώμη, όπως αναφέρει ο αντικαγκελάριος Corasduz σε επιστολή του προς τον αυτοκράτορα Ροδόλφο Β΄ το 1595. Μετά το θάνατο της κόμισας, το 1605, ο πίνακας εντάχθηκε στη συλλογή Buoncompagni για να καταλήξει στην Galleria Nazionale d'Arte Antica, η οποία στεγάζεται στο Παλάτσο Μπαρμπερίνι, όπου βρίσκεται μέχρι σήμερα.

## Πηγές
* «Οι μεγάλοι ζωγράφοι» (εκδόσεις Μέλισσα, 2ος τόμος)
* Web Gallery of Art-Raffaello Sanzio

Fornarina
Κηρίο

Η λέξη **Κηρίο** μπορεί να αναφέρεται:

*Στην Καντέλα, μονάδα μέτρησης έντασης φωτεινής πηγής.
*Στην ουσία κερί.
*Στο αντικείμενο κερί.
*Στην Καντέλα (ιατρική), μικροβιακή φλεγμονώδη νόσο του δέρματος.
*Στο Δεκαδικό κηρίο, παλαιότερη μονάδα μέτρησης έντασης φωτεινή πηγής που αντικαταστάθηκε από το νέο κηρίο ή καντέλα.
*Σε όργανο κυλινδρικού σχήματος το οποίο εισάγεται ως καθετήρας στον πόρο της ουρήθρας ή κάποιου άλλου οργάνου ώστε να προκαλέσει διαστολή.
Μουριά του Καραγιώργη

thumb|right|200px|Το μνημείο αφιερωμένο στο γεγονός
**Η μουριά του Καραγιώργη** (*[[Σερβική γλώσσα|σερβικά :]] Карађорђев дуд*) είναι ένα φυσικό μνημείο στην πόλη Σμεντέρεβο της Σερβίας. Η μουριά του μνημείου θεωρείται ότι είναι πάνω από 300 ετών.

Κάτω από το δέντρο στις 8 Νοεμβρίου του 1805 ο ηγέτης της πρώτης σερβικής εξέγερσης Καραγιώργης Πέτροβιτς με την παρουσία άλλων Σέρβων επαναστατών παρέλαβαν τα κλειδιά του φρουρίου της πόλης από τον Οθωμανό διοικητή της Μουχάραμ Γκούζο. Η παράδοση των κλειδιών πραγματοποιήθηκε με επισημότητα, ενώ οι Οθωμανοί άφησαν στους Σέρβους πολλά όπλα και πυρομαχικά. Ο Καραγιώργης τους έδωσε τη δυνατότητα να βγουν από το Σμεντέρεβο με στρατιωτικές τιμές και τα φορητά όπλα τους. Οι Οθωμανοί οδηγήθηκαν στον Δούναβη απ' όπου μεταφέρθηκαν με πλοία στο Βιντίν της Βουλγαρίας.

## Πηγές
* Учионица историје
* Politika online
* Putopis - Smederevo

800px|center|thumb|Η Πλατεία του μνημείου με την μουριά

Κατηγορία:Πρώτη Σερβική εξέγερση
Κατηγορία:Μνημεία στη Σερβία
Κατηγορία:Οίκος των Καραγεώργεβιτς
Κατηγορία:Σμεντέρεβο
Τιγιάνα Τοντέφσκα

Η **Τιγιάνα Τοντέφσκα** (*Тијана Тодевска - Дапчевиќ*, 7 Φεβρουαρίου 1976) είναι διάσημη Βορειομακεδόνισσα ποπ τραγουδίστρια με επιτυχία κυρίως στη Σερβία. Από το 2002 έως σήμερα έχει κυκλοφορήσει 5 άλμπουμ. Η Τοντέφσκα εκπροσώπησε την πρώην Γιουγκοσλαβική Δημοκρατία της Μακεδονίας στον διαγωνισμό τραγουδιού της Eurovision 2014.

Κατηγορία:Βορειομακεδόνισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στη Eurovision
Κοινωνία της Πληροφορίας Α.Ε.

Η **Κοινωνία της Πληροφορίας** αποτελεί επιτελικό φορέα του ελληνικού δημοσίου που υπάγεται στο Υπουργείο Ψηφιακής Διακυβέρνησης. Ιδρύθηκε το 2001. Στοχεύει στην ψηφιοποίηση του ελληνικού δημοσίου, την αύξηση της παραγωγικότητας στη δημόσια διοίκηση μέσω αυτής και της διαλειτουργικότητάς της. Υπηρετούν συνολικά 64 άτομα. Διαρθρώνεται σε δύο Γενικές Διευθύνσεις και οκτώ Διευθύνσεις.

Πρόεδρος είναι ο Δημήτριος Ασκούνης και Διευθύνων Σύμβουλος ο Σταύρος Ασθενίδης.

## Εξωτερικοί σύνδεσμοι
* Επίσημος ιστότοπος

Κατηγορία:Δημόσιες υπηρεσίες της Ελλάδας
Τζάρβις Κένρικ

Ο **Τζάρβις Κένρικ** (13 Νοεμβρίου 1852 - 29 Ιανουαρίου 1949) ήταν Άγγλος ποδοσφαιριστής που αγωνιζόταν στη θέση του επιθετικού.

## Βιογραφικό
Γεννήθηκε στην περιοχή Τσίτσεστερ του Σάσσεξ το 1852 και ασχολήθηκε από μικρή ηλικία με το ποδόσφαιρο.

Είναι γνωστός για το γεγονός πως σκόραρε το πρώτο τέρμα που σημειώθηκε ποτέ στο Κύπελλο Αγγλίας, στη νίκη της Κλάπχαμ Ρόβερς επί της Άπτον Παρκ με 3-0, στις 11 Νοεμβρίου 1871. Σε αυτό το παιχνίδι, ο Κένρικ πέτυχε συνολικά δύο γκολ.

Μερικά χρόνια αργότερα, έγινε μέλος της ομάδας των Γουόντερερς, με την οποία πανηγύρισε τρεις συνεχόμενους τίτλους στο Κύπελλο Αγγλίας την τριετία 1876-78. Μάλιστα, σκόραρε τόσο στον τελικό της διοργάνωσης του 1877 (ισοφάρισε τέσσερα λεπτά πριν το τέλος και οδήγησε το παιχνίδι ενάντια στο Πανεπιστήμιο της Οξφόρδης στην παράταση), όσο και στον τελικό του 1878 (πέτυχε τα δύο από τα τρία τέρματα της ομάδας του στη νίκη με 3-1 επί της Ρόγιαλ Εντζινίρς).

Ασχολήθηκε και με το άθλημα του κρίκετ, στο οποίο είχε μία επαγγελματική συμμετοχή σε ομάδα του Σάρρεϋ.

Πέθανε το 1949 στην περιοχή Μπλάτσινγκτον του Σάσσεξ. Η αδελφή του, Μαργαρίτα, ήταν παντρεμένη με τον Φράνσις Μπίρλι, συμπαίκτη του Τζάρβις στους Γουόντερερς.

## Τίτλοι
Ως παίκτης των Γουόντερερς:
* Κύπελλο Αγγλίας: 1876, 1877, 1878

## Παραπομπές



Κατηγορία:Επιθετικοί ποδοσφαιριστές
Κατηγορία:Άγγλοι ποδοσφαιριστές
Κατηγορία:Ποδοσφαιριστές Γουόντερερς ΦΚ
Τιριδάτης Α΄ της Παρθίας

Ο **Τιριδάτης Α’ της Παρθίας** ήταν αδελφός του Αρσάκη Α’ ιδρυτή της δυναστείας των Αρσακιδών βασιλέων της Παρθίας. Κατά μερικούς συγγραφείς συμβασιλέας του αδελφού του κατά άλλους κυβέρνησε μόνος του. Σύμφωνα με ιστορικούς όπως ο Αρριανός κυβέρνησε για ένα μικρό διάστημα την Παρθία από το 246 π.Χ., την περίοδο της παρακμής της αυτοκρατορίας των Σελευκιδών λόγω των επιθέσεων του βασιλιά της Αιγύπτου Πτολεμαίου Γ’ Eυεργέτη. Ο Τιριδάτης ηττήθηκε και εξορίστηκε από τον βασιλιά Σέλευκο Β’ το 238 π.Χ.  αλλά όταν ο Σελευκίδης βασιλιάς βρέθηκε αντιμέτωπος με την επανάσταση του αδελφού του Αντίοχου Ιέρακα, ο Τιριδάτης A΄ επέστρεψε και τον νίκησε. Διάδοχος τού θρόνου των Πάρθων ορίστηκε από τον ίδιο και τον αδελφό του Αρσάκη, ο γιος του Αρσάκης Β’.

Κατηγορία:Πάρθοι βασιλείς
Γοτάρζης Α΄ της Παρθίας

Ο **Γοτάρζης Α’ της Παρθίας** ήταν ένας από τους εγγονούς του βασιλιά των Πάρθων Πριαπάτιου και κυβέρνησε τμήματα της Παρθικής αυτοκρατορίας από το 95 ως το 90 π.Χ. Ανέβηκε στην εξουσία μετά το τέλος της βασιλείας του ξαδέλφου του Μιθριδάτη Β΄ του μέγα, αναφέρεται σε ορισμένες αστρονομικές πινακίδες στη Βαβυλώνα ότι έχει βασιλεύσει πολλές φορές και σε αυτή την πόλη.

Κατηγορία:Πάρθοι βασιλείς
Σαντζάκι του Σμεντέρεβο

thumb|right|Το Σαντζάκι κατά το 1791
Το **Σαντζάκι του Σμεντέρεβο** (σερβικά: Смедеревски санџак) ήταν διοικητική διαίρεση της Οθωμανικής Αυτοκρατορίας στα εδάφη της Μοραβίας στην σημερινή Σερβία από το 1459 έως το 1817. Μέχρι την έναρξη της πρώτης Σερβικής επανάστασης είχε περίπου 400.000 κατοίκους, από τους οποίους περίπου 40-50.000 ήταν Μουσουλμάνοι και κυρίαρχη γλώσσα τα Σερβικά.

## Ονομασία
Η επίσημη ονομασία του ήταν Σαντζάκι του Σμεντέρεβο που προέρχεται από το όνομα της πόλης Σμεντέρεβο που ήταν η πρώτη πρωτεύουσά του. Μετά την μεταφορά της πρωτεύουσας στο Βελιγράδι παρόλο που η επίσημη ονομασία δεν άλλαξε από τον λαό αναφερόταν «Πασαλίκι ή Σαντζάκι του Βελιγραδίου». Αυτή η εσφαλμένη ονομασία χρησιμοποιήθηκε στη συνέχεια και από ιστορικούς.

## Ιστορία
Το Σαντζάκι του Σμεντέρεβο ιδρύθηκε λίγο μετά την πτώση του δεσπότη της Σερβίας το 1459. Μετά την οθωμανική κατάκτηση του Βελιγραδίου το 1521 η έδρα του διοικητή του Σαντζακίου μεταφέρθηκε στο φρούριο του Βελιγραδίου. Μέχρι το 1541 το Σαντζάκι ήταν μέρος της Ρωμυλίας , και από τότε μέχρι το τέλος του 18ου αιώνα στη Buda beglerbekluks. Στο Βελιγράδι, κατά την περίοδο της Οθωμανικής Αυτοκρατορίας, υπήρχαν 273 μουσουλμανικά τεμένη. Κατά την αυστριακή κυριαρχία (1717-1739) καταστράφηκαν πολλά τζαμιά.

## Πηγές
*Ема Миљковић Бојанић: Сеоска привреда у Смедеревском санџаку 1476-1560, Историјски часопис, број 48, 2001. године

Κατηγορία:Οθωμανική Σερβία
Κατηγορία:Οθωμανική διοικητική διαίρεση της Σερβίας
Σμεντερεβο
Κατηγορία:Πρώτη Σερβική εξέγερση
Κατηγορία:Σμεντέρεβο
La Velata

δεξιά|μικρογραφία|250px|La Velata
Ο πίνακας **La Velata** είναι έργο του Ραφαήλ, ελαιογραφία σε μουσαμά διαστάσεων 82 x 60,5 εκατοστών. Φιλοτεχνήθηκε το 1515-16 και βρίσκεται στο Παλάτσο Πίτι της Φλωρεντίας.

Πολλοί τεχνοκριτικοί πιστεύουν ότι η γυναίκα του πίνακα είναι η Margherita Luti, ερωμένη του ζωγράφου. Άλλοι (οι περισσότεροι) θεωρούν ότι η Margherita Luti είναι εκείνη που απεικονίζεται στον πίνακα La Fornarina. Και όντως αν κρίνουμε από όσα λέει η παράδοση για τη Margherita, μάλλον πρέπει να είναι η La Fornarina.

Ο τίτλος La Velata οφείλεται στο ότι φέρει στο κεφάλι πέπλο, το οποίο φορούσαν γυναίκες παντρεμένες με παιδιά. Είναι γυρισμένη κατά τα 3/4 προς τα αριστερά. Στην απεικόνιση του προσώπου έχει εφαρμοστεί η τεχνική του σφουμάτο, προερχόμενη από τον ντα Βίντσι. Το δεξί χέρι είναι ανασηκωμένο στο στήθος, κάτι που υποδηλώνει θρησκευτική ευλάβεια.

Τον πίνακα αυτόν τον είδε ο Τζόρτζιο Βαζάρι στο σπίτι του εμπόρου Matteo Botti, στη Φλωρεντία. Το 1519 περιήλθε στην κατοχή της οικογένειας των Μεδίκων.

## Πηγές
* «Ραφαήλ» (έκδοση «Καθημερινής», σελ. 148)
* Web Gallery of Art-Raffaello Sanzio

## Εξωτερικοί σύνδεσμοι
* 

Velata
Μπίλη Βέμη

Η **Μπίλη Βέμη**  (Στρυμονοχώρι Σερρών, 12 Νοεμβρίου 1954 - Βερολίνο, 11 Δεκεμβρίου 2012) ήταν Ελληνίδα ποιήτρια και πανεπιστημιακός.

## Βιογραφικό
Η Μπίλη (Βασιλική) Βέμη γεννήθηκε στο Στρυμονοχώρι Σερρών, στις 12 Νοεμβρίου του 1954 (από παραδρομή, δηλώθηκε στο τοπικό ληξιαρχείο ως ημερομηνία γέννησης η 22α Νοεμβρίου). Σπούδασε Ιστορία και Αρχαιολογία στο Πανεπιστήμιο Αθηνών. Στη συνέχεια έκανε μεταπτυχιακές σπουδές στο Πανεπιστήμιο Paris I Pantheon-Sorbonne (DEA στις ελληνορωμαϊκές αρχαιότητες και διδακτορικό στη Βυζαντινή Αρχαιολογία).
Ακόμη, είχε τελειώσει την Ανωτέρα Σχολή Ξεναγών του ΕΟΤ στην Αθήνα, εργάστηκε δε και ως ξεναγός. Ήταν επίκουρη καθηγήτρια του Παιδαγωγικού Τμήματος Δημοτικής Εκπαίδευσης στο Πανεπιστήμιο Θεσσαλίας. Δίδασκε Βυζαντινή Αρχαιολογία και Τέχνη με εφαρμογές στη Μουσειακή Εκπαίδευση. Επίσης, δίδασκε στο μεταπτυχιακό πρόγραμμα Μουσειολογίας του Αριστοτελείου Πανεπιστημίου Θεσσαλονίκης και του Πανεπιστημίου Δυτικής Μακεδονίας.
Το διδακτικό και το ερευνητικό της έργο σχετιζόταν με την αρχαία και τη βυζαντινή τέχνη και τη διδακτική της, την μουσειοπαιδαγωγική, την αρχαιολογία στην εκπαίδευση, τον σχεδιασμό εκπαιδευτικού υλικού και εκπαιδευτικών δράσεων μουσείων και την αξιολόγησή τους, τη σχέση των εκπαιδευτικών με τα μουσεία και την πολιτισμική κληρονομιά.
Αποβλέποντας στο να γίνει ευκολότερη η προσέγγιση της μουσειακής εκπαίδευσης από όλους, πήρε μέρος στην επιμέλεια συλλογικού τόμου με θέμα τα μουσεία και την εκπαίδευση (2010).
Κατέλιπε σημαντικό μεταφραστικό έργο. Από κοινού με τον Γ. Κορδομενίδη επιμελήθηκε την έκδοση κειμένων του Κινέζου ποιητή Χι Ουέι.
Ήταν μόλις δώδεκα χρονών, όταν δημοσίευσε την πρώτη της ποιητική συλλογή. 
Ήταν μέλος της Εταιρείας Συγγραφέων.
Πέθανε στις 11 Δεκεμβρίου 2012, στο Βερολίνο.

## Έργα
### Ποίηση
*Νέλτο (1966)
*Ο κόκορας των θεμελίων (1971)
*Η σκουριά του Μεγαλέξανδρου (1978)
*Τοπίο που σε λένε ποίημα (1987)
*Φυτά του ύπνου (2000)
*Το δέντρο που το φέραν στο μουσείο (2003, δίγλωσση έκδοση ελληνικά-γαλλικά)

### Μελέτες
*Το κουτί της γραφής - Πάνω σε τι και με τι (2001, βιβλίο και εποπτικό υλικό για παιδιά και δασκάλους)

### Μεταφράσεις
*Ράντοβαν Ίβσικ «Ο βασιλιάς Γκόρντογκαν» (θεατρικό δράμα σε πέντε πράξεις, μετάφραση από τα γαλλικά σε συνεργασία με τον Βασίλη Νικολαΐδη - το έργο πρωτοανέβηκε το 1982 από το Θέατρο Τέχνης του Καρόλου Κουν)
*Henri Michaux «Ονειροπολώντας με αφορμή αινιγματικές ζωγραφιές»

## Παραπομπές


## Πηγές
*Λεξικό Νεοελληνικής Λογοτεχνίας (εκδόσεις Πατάκη, σελ. 275)
*Βιογραφία στις εκδόσεις "Καλειδοσκόπιο"

Κατηγορία:Νεοέλληνες ποιητές
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Συμμετοχή της Ουγγαρίας στους Θερινούς Ολυμπιακούς Αγώνες 1896

Επτά αθλητές από την **[[Ουγγαρία]]** συμμετείχαν σε έξι αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Η Ουγγαρία ήταν μέρος της Αυστροουγγαρίας εκείνη την εποχή, όμως τα αποτελέσματα των αθλητών καταγράφονται ξεχωριστά.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Ουγγαρία κατέκτησε την έκτη θέση στον πίνακα μεταλλίων με δύο χρυσά, ένα ασημένιο και τρία χάλκινα μετάλλια.

| width=78% align=left valign=top |

| width=22% align=left valign=top |

## Συμμετέχοντες
[270px|thumb|right|Αθλητές από την αποστολή της [Ουγγαρίας.]]

* *Ο Μομτσίλο Ταπάβιτσα αγωνίστηκε σε τρία διαφορετικά αθλήματα (αντισφαίριση, άρση βαρών και πάλη).

## Αποτελέσματα ανά άθλημα
[150px|thumb|right|Ο [Μομτσίλο Ταπάβιτσα]]

### [[Αρχείο:Tennis_pictogram.svg|25px]] Αντισφαίριση

Ο Μομτσίλο Ταπάβιτσα ήταν ο μοναδικός αθλητής της Ουγγαρίας που πήρε μέρος στην αντισφαίριση. Κέρδισε τον Φραγκόπουλο στον πρώτο γύρο, αλλά ηττήθηκε από τον Κάσδαγλη στα ημιτελικά, παίρνοντας την τρίτη θέση.

----

### [[Αρχείο:Weightlifting_pictogram.svg|25px]] Άρση βαρών

Ο Ταπάβιτσα πήρε μέρος και στην άρση βαρών, στο αγώνισμα με δύο χέρια. Σήκωσε μόνο 80 κιλά και έμεινε στην έκτη και τελευταία θέση.

----

[thumb|200px|right|Ο [Νάντορ Ντάνι]]

### [[Αρχείο:Gymnastics_(artistic)_pictogram.svg|25px]] Γυμναστική

Δεν κατάφεραν να διακριθούν οι δύο Ούγγροι που πήραν μέρος στα αγωνίσματα της γυμναστικής.

----

[thumb|right|200px|border|Ο [Άλφρεντ Χάγιος στην Αθήνα.]]
### [[Αρχείο:Swimming_pictogram.svg|25px]] Κολύμβηση

Ο Άλφρεντ Χάγιος κέρδισε και στα δύο αγωνίσματα που έλαβε μέρος, ενώ είχε εκφράσει την πρόθεσή του να αγωνιστεί και στα 500 μέτρα, κάτι που δεν κάτάφερε λόγω του ότι ξεκίνησαν αμέσως μετά τον αγώνα του στα 100 μέτρα.

----

### [[Αρχείο:Wrestling_pictogram.svg|25px]] Πάλη

Ο Ταπάβιτσα ηττήθηκε στον μοναδικό αγώνα που έδωσε απέναντι στον Έλληνα Στέφανο Χρηστόπουλο.

----

[thumb|200px|right|Ο [Λάγιος Σόκολι]]
### [[Αρχείο:Athletics_pictogram.svg|25px]] Στίβος

Τρεις ούγγροι αθλητές κατέκτησαν μετάλλιο σε αγωνίσματα του στίβου. Ο Νάντορ Ντάνι κατέκτησε τη δεύτερη θέση στα 800 μέτρα, ενώ την τρίτη θέση πήραν ο Λάγιος Σόκολι στα 100 μέτρα και ο Γκιούλα Κέλνερ στον μαραθώνιο.

Ουγγαρια
1896